"Kwa bofelong ba Kereiti ya 10 moithuti yo o fitlheletseng dithuto ka go itumedisa a ka : bua le go tlhagisa ditlhangwa ka nyalelano , le tomagano ya dikakanyo le go itshepa go go isegang ; bontsha maitemogelo a a isegang a tiriso ya puo ka tshisimogo le tlotlo ; nna tsebentlha go lemoga , le go ranola tshedimosetso mo maitlhomong a a farologaneng fela a nna le bothata jwa go sekaseka le go tlhalosa ; dirisa puo ka thelelo e e isegang le maikutlo mo mabakeng a a tlwaelegileng a tlhaeletsano . lemoga le go ranola ditlhangwa ka go itshepa go go isegang fa a buisa le go lebelela , fela a itemogela bothata jo bo rileng fa a sekaseka le go tlhalosa ; gatelela le go tshegetsa dintlha tsa gagwe ka go tlhaloganya , go go isegang ; buisetsa kwa godimo ka thelelo le maikutlo a a amogelesegang ; bontsha tshisimogo e e amogelesegang mo dikakanyong tsa ba bangwe le tsa setso tse di farologaneng . kwala le go tlhagisa ditlhangwa ka boitlhamedi nyalelano le tomagano ya dikakanyo le nepagalo e e itumedisang ; kwala / tlhagisa ka kamogelesego sentle go ya ka baamogedi , maitlhomo , maemo le dikagego ka go farologana ; rulaganya dikakanyo le dintlha tsa tshegetso ka diteng le tlhomamo tse di amogelesegang le ka bosupi jo bo rileng jwa boitlhamedi le setaele sa gagwe ; boeletsa le go tlhotlha diphoso ka thuso ya mongwe go netefatsa tokafalo . "